CELEX: 22019D1218
Language: da
Date: 2018-07-02 00:00:00
Title: Afgørelse nr. 1/2018 vedtaget af Associeringsrådet EU-Ukraine den 2. juli 2018 om supplering af bilag I-A til associeringsaftalens afsnit VI, kapitel 1, mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side [2019/1218]

18.7.2019   
               
               
                  DA
               
               
                  Den Europæiske Unions Tidende
               
               
                  L 192/36
               
            
         AFGØRELSE Nr. 1/2018 VEDTAGET AF ASSOCIERINGSRÅDET EU-UKRAINE
         den 2. juli 2018
         om supplering af bilag I-A til associeringsaftalens afsnit VI, kapitel 1, mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side [2019/1218]
         ASSOCIERINGSRÅDET EU-UKRAINE HAR —
         under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (1), undertegnet i Bruxelles den 27. juni 2014, og
         ud fra følgende betragtninger:
         
                     (1)
                  
                  
                     I henhold til artikel 486 i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Ukraine på den anden side (2) (»aftalen«) finder dele af aftalen, herunder bestemmelser om afskaffelse af told, og det forbundne bilag I-A i aftalens afsnit IV, kapitel 1, midlertidig anvendelse fra den 1. januar 2016.
                  
               
                     (2)
                  
                  
                     Ved Europa-Parlamentets og Rådets forordning (EU) nr. 374/2014 blev en præferenceordning ensidigt fastsat, der gav mulighed for nedsættelse eller afskaffelse af told på varer med oprindelse i Ukraine i overensstemmelse med bilag I til nævnte forordning.
                  
               
                     (3)
                  
                  
                     Disse præferenceordninger svarede til de toldindrømmelser, som skulle finde anvendelse i løbet af det første år af gennemførelsen af aftalen i overensstemmelse med bilag I-A til aftalens afsnit IV, kapitel 1.
                  
               
                     (4)
                  
                  
                     Ved Europa-Parlamentets og Rådets forordning (EU) nr. 1150/2014 (3) indførtes bl.a. en præcisering af den konkrete nedsættelse, som finder anvendelse på basistoldsatsen for hver enkelt »toldafviklingskategori«, der er omhandlet i bilag I til nævnte forordning.
                  
               
                     (5)
                  
                  
                     Af hensyn til klarheden af aftalen er det nødvendigt med en tilsvarende præcisering for at angive den nedsættelse, der finder anvendelse på basistoldsatsen for alle efterfølgende år for hver enkelt af de »toldafviklingskategorier«, der er henvist til i bilag I-A til aftalens afsnit IV, bilag 1. Sådanne retningslinjer for toldafvikling svarer til den fælles forståelse, der blev opnået med Ukraine under forhandlingerne, og vil blive anvendt af begge aftaleparter.
                  
               
                     (6)
                  
                  
                     I aftalens artikel 463, stk. 2, er det fastsat, at Associeringsrådet er et forum for informationsudveksling om gennemførelses- og håndhævelsesforanstaltninger.
                  
               
                     (7)
                  
                  
                     I aftalens artikel 463, stk. 3, er det fastsat, at Associeringsrådet kan ajourføre eller ændre bilagene til aftalen.
                  
               
                     (8)
                  
                  
                     Det er derfor hensigtsmæssigt, at Associeringsrådet EU-Ukraine vedtager en afgørelse om supplering af bilag I-A til aftalens afsnit IV, kapitel 1 —
                  
               VEDTAGET DENNE AFGØRELSE:
         
            Artikel 1
            Et nyt tillæg C tilføjes til bilag I-A til aftalens afsnit IV, kapitel 1, som anført i bilaget til denne afgørelse, for at præcisere gennemførelsen af nedsættelsen af den basistoldsats, der skal anvendes til alle efterfølgende år for hver enkelt af de »toldafviklingskategorier«, der er henvist til i bilag I-A til aftalens afsnit IV, kapitel 1.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 2. juli 2018.
            
               
                  På associeringsrådets vegne
               
               F. MOGHERINI
               
                  Formand
               
            
         
         
            (1)  EUT L 161 af 29.5.2014, s. 3.
         
            (2)  Europa-Parlamentets og Rådets forordning (EU) nr. 374/2014 af 16. april 2014 om nedsættelse eller afskaffelse af told på varer med oprindelse i Ukraine (EUT L 118 af 22.4.2014, s. 1).
         
            (3)  Europa-Parlamentets og Rådets forordning (EU) nr. 1150/2014 af 29. oktober 2014 om ændring af forordning (EU) nr. 374/2014 om nedsættelse eller afskaffelse af told på varer med oprindelse i Ukraine (EUT L 313 af 31.10.2014, s. 1).
      
      
         
            BILAG
            TILLÆG C TIL BILAG I-A TIL AFTALENS AFSNIT IV, KAPITEL 1
            AFSKAFFELSE AF TOLD
            PARTERNES TOLDAFVIKLINGSPLANER FOR VARER MED OPRINDELSE I DEN ANDEN PART
            Dette tillæg præciserer den nedsættelse af basistoldsatsen, der skal anvendes for hver enkelt »toldafviklingskategori«
            
                     
                        1.
                     
                     
                        Medmindre andet er fastsat i parternes toldafviklingsplaner i bilag I-A til aftalens afsnit IV, kapitel 1, (»afviklingsplanerne«), gælder følgende præciseringer til parternes afskaffelse af told i henhold til aftalens artikel 29 (Afskaffelse af told ved import) i afsnit IV (Handel og handelsrelaterede anliggender):
                        
                                    a)
                                 
                                 
                                    told på varer med oprindelse i Ukraine eller EU (i det følgende benævnt »varer med oprindelsesstatus«) under toldpositionerne i afviklingskategori »0« i afviklingsplanerne afskaffes fuldstændigt, og disse varer er fritaget for al told fra datoen for denne aftales ikrafttræden
                                 
                              
                                    b)
                                 
                                 
                                    told på varer med oprindelsesstatus under toldpositionerne i toldafviklingskategori»1« i afviklingsplanerne afskaffes i to lige store etaper, der starter på datoen for denne aftales ikrafttræden, og disse varer er derefter fritaget for al told
                                 
                              
                                    c)
                                 
                                 
                                    told på varer med oprindelsesstatus under toldpositionerne i toldafviklingskategori»2« i afviklingsplanerne afskaffes i tre lige store etaper, der starter på datoen for denne aftales ikrafttræden, og disse varer er derefter fritaget for al told
                                 
                              
                                    d)
                                 
                                 
                                    told på varer med oprindelsesstatus under toldpositionerne i toldafviklingskategori»3« i afviklingsplanerne afskaffes i fire lige store etaper, der starter på datoen for denne aftales ikrafttræden, og disse varer er derefter fritaget for al told
                                 
                              
                                    e)
                                 
                                 
                                    told på varer med oprindelsesstatus under toldpositionerne i toldafviklingskategori»5« i afviklingsplanerne afskaffes i seks lige store etaper, der starter på datoen for denne aftales ikrafttræden, og disse varer er derefter fritaget for al told
                                 
                              
                                    f)
                                 
                                 
                                    told på varer med oprindelsesstatus under toldpositionerne i toldafviklingskategori»7« i afviklingsplanerne afskaffes i otte lige store etaper, der starter på datoen for denne aftales ikrafttræden, og disse varer er derefter fritaget for al told
                                 
                              
                                    g)
                                 
                                 
                                    told på varer med oprindelsesstatus under toldpositionerne i toldafviklingskategori»10« i afviklingsplanerne afskaffes i elleve lige store etaper, der starter på datoen for denne aftales ikrafttræden, og disse varer er derefter fritaget for al told
                                 
                              
                                    h)
                                 
                                 
                                    told på varer med oprindelsesstatus under toldpositioner med anmærkningen »20 % over 5 år« i afviklingsplanerne nedsættes med 20 % i seks lige store etaper, der starter på datoen for denne aftales ikrafttræden, og disse varer pålægges derefter en told, der svarer til basistoldsatsen minus 20 %
                                 
                              
                                    i)
                                 
                                 
                                    told på varer med oprindelsesstatus under toldpositioner med anmærkningen »20 % over 10 år« i afviklingsplanerne nedsættes med 20 % i 11 lige store etaper, der starter på datoen for denne aftales ikrafttræden, og disse varer pålægges derefter en told, der svarer til basistoldsatsen minus 20 %
                                 
                              
                                    j)
                                 
                                 
                                    told på varer med oprindelsesstatus under toldpositioner med anmærkningen »30 % over 5 år« i afviklingsplanerne nedsættes med 30 % i seks lige store etaper, der starter på datoen for denne aftales ikrafttræden, og disse varer pålægges derefter en told, der svarer til basistoldsatsen minus 30 %
                                 
                              
                                    k)
                                 
                                 
                                    told på varer med oprindelsesstatus under toldpositioner med anmærkningen »50 % over 5 år« i afviklingsplanerne nedsættes med 50 % i seks lige store etaper, der starter på datoen for denne aftales ikrafttræden, og disse varer pålægges derefter en told, der svarer til basistoldsatsen minus 50 %
                                 
                              
                                    l)
                                 
                                 
                                    told på varer med oprindelsesstatus under toldpositioner med anmærkningen »50 % over 7 år« i afviklingsplanerne nedsættes med 50 % i otte lige store etaper, der starter på datoen for denne aftales ikrafttræden, og disse varer pålægges derefter en told, der svarer til basistoldsatsen minus 50 %
                                 
                              
                                    m)
                                 
                                 
                                    told på varer med oprindelsesstatus under toldpositioner med anmærkningen »50 % over 10 år« i afviklingsplanerne nedsættes med 50 % i elleve lige store etaper, der starter på datoen for denne aftales ikrafttræden, og disse varer pålægges derefter en told, der svarer til basistoldsatsen minus 50 %
                                 
                              
                                    n)
                                 
                                 
                                    told på varer med oprindelsesstatus under toldpositioner med anmærkningen »60 % over 5 år« i afviklingsplanerne nedsættes med 60 % i seks lige store etaper, der starter på datoen for denne aftales ikrafttræden, og disse varer pålægges derefter en told, der svarer til basistoldsatsen minus 60 %
                                 
                              
                                    o)
                                 
                                 
                                    told på varer med oprindelsesstatus under toldpositionerne i toldafviklingskategorien »Ad valorem fri (indgangspris (1))« i afviklingsplanerne afskaffes på datoen for denne aftales ikrafttrædelse, liberaliseringen vedrører kun ad valorem-tolden, den specifikke told, der er forbundet med indgangsprisordningen for disse varer med oprindelsesstatus, opretholdes.
                                 
                              
                  
                     
                        2.
                     
                     
                        Basistoldsatsen og toldafviklingskategorien, der bestemmer, hvilken toldsats der finder anvendelse i hver nedsættelsesetape for en toldposition, er anført i forbindelse med den pågældende toldposition i afviklingsplanen.
                     
                  
                     
                        3.
                     
                     
                        I forbindelse med toldafskaffelsen nedrundes toldsatserne i hver etape mindst til den nærmeste tiendedel af et procentpoint eller, hvis toldsatsen er udtrykt i monetære enheder, mindst til nærmeste tiendedel af partens officielle monetære enhed.
                     
                  
                     
                        4.
                     
                     
                        Den første nedsættelse i medfør af dette tillæg finder sted ved denne aftales ikrafttrædelse, og hver efterfølgende nedsættelse den 1. januar det relevante år.
                     
                  
                     
                        5.
                     
                     
                        Hvis denne aftale træder i kraft på en dato efter den 1. januar og før den 31. december i samme kalenderår, vil mængden inden for kontingentet blive beregnet forholdsmæssigt for den resterende del af kalenderåret.
                     
                  
               (1)  Jf. bilag 2 til bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif. (EUT L 256 af 7.9.1987, s. 1).